CELEX: C2006/121/07
Language: et
Date: 2006-05-20 00:00:00
Title: Kohtuasi C-112/06:  24. veebruaril 2006  esitatud hagi — Euroopa Ühenduste Komisjon  versus  Kreeka Vabariik

20.5.2006   
            
            
               ET
            
            
               Euroopa Liidu Teataja
            
            
               C 121/4
            
         24. veebruaril 2006 esitatud hagi — Euroopa Ühenduste Komisjon versus Kreeka Vabariik
   (Kohtuasi C-112/06)
   (2006/C 121/07)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindaja: M. Kostantinidis)
   
      Kostja: Kreeka Vabariik
   Hageja nõuded
   Hageja palub Euroopa Kohtul:
   
               a)
            
            
               tuvastada, et kuna Kreeka Vabariik ei ole võtnud meetmeid, et tagada:
               
                           —
                        
                        
                           Kreetal Mesomouri ning Kouroupitose prügilates asuvate jäätmete kõrvaldamist inimeste tervist ja keskkonda ohtu seadmata;
                        
                     
                           —
                        
                        
                           Mesomouri ning Kouroupitose prügilates asuvate jäätmete üleandmist era- või avalik-õiguslikule jäätmekäitlejale või jäätmete kõrvaldamisega tegelevale ettevõtjale;
                        
                     
                           —
                        
                        
                           Mesomouri prügila, mis ei saanud tegevuse jätkamiseks luba, võimalikult lühikese aja jooksul sulgemist ning seejuures prügila nõutavat hooldamist ning korrashoidmist;
                        
                     siis on Kreeka Vabariik rikkunud nõukogu 15. juuli 1975. aasta direktiivi 75/442/EMÜ jäätmete kohta (1), muudetud nõukogu 18. märtsi 1991. aasta direktiiviga 91/156/EMÜ (2), artiklitest 4 ja 8 ning nõukogu 26. aprilli 1999. aasta direktiivi 99/31/EÜ (3) prügilate kohta artikli 14 punktist b tulenevaid kohustusi;
            
         
               b)
            
            
               mõista kohtukulud välja Kreeka Vabariigilt.
            
         Väited ja peamised argumendid
   
               1)
            
            
               Hageja leiab, et Kreetal Mesomouri ning Kouroupitose prügilates asuvate jäätmete kõrvaldamisega rikub Kreeka Vabariik direktiivi 75/442/EMÜ jäätmete kohta, muudetud nõukogu 18. märtsi 1991. aasta direktiiviga 91/156/EMÜ, artiklitest 4 ja 8 ning nõukogu 26. aprilli 1999. aasta direktiivi 99/31/EÜ prügilate kohta artikli 14 punktist b tulenevaid kohustusi.
            
         
               2)
            
            
               Mis puudutab Mesomouri kontrollimata prügilat, siis kinnitasid komisjoni ekspertide arvamuste tulemused, et 90 000 tonni jäätmete ladustamisega ohustab inimeste tervist ning võib kahjustada keskkonda. Lisaks täpsustab komisjon, et Kreeka ametiasutused ei võtnud vajalikke meetmeid, et tagada Mesomouris ladustatud jäätmete üleandmist era- või avalik-õiguslikule jäätmekogujale või jäätmete kõrvaldamisega tegelevale ettevõtjale.
               Komisjon lisab, et Kreeka ametiasutused otsustasid, et Mesomouri prügila tuleb sulgeda, leides, et hädavajalik on uuesti vastu võtta ning kehtestada teatav kord, et tagada prügila hilisem hooldamine ning korrashoid. Nimetatud otsus ei sisaldanud siiski konkreetset tähtaega selle täitmiseks ning jäi vahendite puudumise tõttu ellu viimata.
            
         
               3)
            
            
               Mis puudutab Kouroupitose vana prügilat, siis kinnitati komisjoni ekspertide arvamuses, et prügilat ei taastatud, ning viidati võimalikele ohtudele inimeste tervisele ja keskkonnale. Arvamuses on täpsemalt mainitud, et: 1) suur osa maapinnast on ära uhutud; 2) kulumuse stabiilsus ning vastupidavus on ebapiisav ning 3) prügilas asuvad jäätmed on põlenud, mis võib põhjustada mürgist leket. Paralleelselt sellele ei võtnud Kreeka ametiasutused vajalikke meetmeid, et tagada Kouroupitose jäätmete üleandmist era- või avalik-õiguslikule jäätmekogujale või jäätmete kõrvaldamisega tegelevale ettevõtjale.
            
         
      (1)  EÜT L 194, 25.7.1975, lk 39.
   
      (2)  EÜT L 78, 26.03.1991, lk 32.
   
      (3)  EÜT L 182, 16.07.1999, lk 1.